rejauldu/bengali-wikipedia huggingface dataset:
২০২৪ আইসিসি পুরুষ টি২০ বিশ্বকাপ গ্রুপ সি ছিল ২০২৪ আইসিসি টি২০ বিশ্বকাপের গ্রুপ পর্বে ২০টি দল চারটি গ্রুপে বিভক্ত হয়ে একে অপরের বিরুদ্ধে খেলেছিল। প্রত্যেকটি গ্রুপ পাঁচটি করে দল নিয়ে গঠিত। গ্রুপ পর্ব শেষে প্রত্যেক গ্রুপের শীর্ষ দুইটি দল সুপার ৮ পর্বে অগ্রসর হয়েছিল। ১২ জুন ২০২৪-এ, ওয়েস্ট ইন্ডিজ ব্রায়ান লারা ক্রিকেট একাডেমিতে নিউজিল্যান্ডকে পরাজিত করার পর গ্রুপ সি থেকে সুপার 8-এ যোগ্যতা অর্জনকারী প্রথম দল হয়ে ওঠে। ১৩ জুন ২০২৪-এ ব্রায়ান লারা ক্রিকেট একাডেমিতে পাপুয়া নিউ গিনিকে পরাজিত করার পর আফগানিস্তান গ্রুপ সি থেকে যোগ্যতা অর্জনকারী দ্বিতীয় দল হয়ে ওঠে। ওয়েস্ট ইন্ডিজ তাদের প্রি-সিডেড পজিশন সি২ এ এগিয়েছে, আর আফগানিস্তান সি১ পজিশনে আছে যা মূলত নিউজিল্যান্ডের কাছে প্রাক-সিডেড ছিল।   অংশগ্রহণকারী দল    মাঠ   গায়ানাত্রিনিদাদসেন্ট লুসিয়াপ্রভিডেন্স স্টেডিয়ামব্রায়ান লারা ক্রিকেট একাডেমিড্যারেন স্যামি ক্রিকেট গ্রাউন্ডধারণক্ষমতা: ২০,০০০ধারণক্ষমতা: ১৫,০০০ধারণক্ষমতা: ১৫,০০০ম্যাচ: ৫ম্যাচ: ৪ম্যাচ: ১175x175px175x175px175x175px  ম্যাচ পরিচালনাকারী কর্মকর্তা ম্যাচ রেফারি    অ্যান্ডি পাইক্রফট   জাভাগাল শ্রীনাথ    ডেভিড বুন   জেফ ক্রো  আম্পায়ার    আহসান রাজা   রশিদ রিয়াজ   অ্যাড্রিয়ান হোল্ডস্টক    মাইকেল গফ   অ্যালেক্স ওয়ার্ফ   রিচার্ড ইলিংওয়ার্থ    কুমার ধর্মসেনা    জোয়েল উইলসন   পয়েন্ট তালিকা    গ্রুপ ম্যাচের পর্যায়ক্রম    গ্রুপ পর্বের সারাংশ    খেলা ও ফলাফল   পাপুয়া নিউগিনি বনাম ওয়েস্ট ইন্ডিজ    আফগানিস্তান বনাম উগান্ডা    পাপুয়া নিউগিনি বনাম উগান্ডা    নিউজিল্যান্ড বনাম আফগানিস্তান    ওয়েস্ট ইন্ডিজ বনাম উগান্ডা    ওয়েস্ট ইন্ডিজ বনাম নিউজিল্যান্ড    আফগানিস্তান বনাম পাপুয়া নিউগিনি    নিউজিল্যান্ড বনাম উগান্ডা    নিউজিল্যান্ড বনাম পাপুয়া নিউগিনি    ওয়েস্ট ইন্ডিজ বনাম আফগানিস্তান    টীকা   তথ্যসূত্র   বহিঃসংযোগ    ইএসপিএন ক্রিকইনফোতে ২০২৪ আইসিসি পুরুষ টি২০ বিশ্বকাপ টুর্নামেন্টের মূল পাতা     বিষয়শ্রেণী:২০২৪ আইসিসি পুরুষ টি২০ বিশ্বকাপ বিষয়শ্রেণী:পুরুষদের আইসিসি টি-টোয়েন্টি বিশ্বকাপ বিষয়শ্রেণী:২০২৪-এ আন্তর্জাতিক ক্রিকেট প্রতিযোগিতা গ্রুপ সি
আনুষ্ঠানিক ভাষা তত্ত্বে, বুচি-এলগট-ত্রাখতেনব্রট উপপাদ্য বলে যে, একটি ভাষা নিয়মিত হয় যদি এবং কেবল যদি এটি মনাডিক দ্বিতীয়-ক্রম যুক্তিতে সংজ্ঞায়িত করা যায় (এম. এস. ও. MSO): প্রতিটি এম. এস. ও. সূত্রের জন্য, আমরা একই ভাষা সংজ্ঞায়িত করে একটি ফাইনিট-স্ট্যাট অটোমেশন খুঁজে পেতে পারি, এবং প্রতিটি ফাইনিট-স্ট্যাট অটোমেশনের জন্য, আমরা একটি এম. এস. ও. সূত্র খুঁজে পেতে পারি যা একই ভাষাকে সংজ্ঞায়িত করে। এই উপপাদ্যটি জুলিয়াস রিচার্ড বুচি, ক্যালভিন এলগট, এবং বরিস ট্র্যাখটেনব্রট দ্বারা উপস্থাপিত হয়েছিল।  তথ্যসূত্র  বিষয়শ্রেণী:রৌপ ভাষা বিষয়শ্রেণী:গাণিতিক যুক্তিবিজ্ঞান
শুজা ইবনে ওয়াহাব (মৃত্যু ৬৩২ খ্রিষ্টাব্দ) ইসলামী নবী মুহাম্মদ এর একজন বিশিষ্ট সাহাবা ছিলেন। যিনি বদর,উহুদ যুদ্ধে অংশগ্রহণ করেছিলেন। তিনি মুহাম্মদ  এর বিশিষ্ট দূত হিসেবে কাজ করেছেন।  নাম ও বংশ পরিচয় শুজা ইবনে ওয়াহাব এর আসল নাম নাম শুজা এবং ডাকনাম আবু ওয়াহাব। পিতার নাম ওয়াহাব। ইসলাম পূর্ব যুগে তার বংশ বনী আবদে শামস বংশের সাথে চুক্তিবদ্ধ ছিল ।  ইসলাম গ্রহণ শুজা ইবনে ওয়াহাব ইসলামের প্রাথমিক অবস্থাতেই ইসলাম গ্রহণ করেন এবং মক্কা থেকে বাধ্য হয়ে হাবশায় হিজরতকারী দ্বিতীয় দলটির সাথে হাবশা হিজরত করেন।  তাদের হাবশায় অবস্থানকালে যখন সেখানে এ গুজব রটে যে মক্কার সকল বাসিন্দা মুহাম্মদ  আনুগত্য মেনে নিয়ে ইসলাম গ্রহণ করেছেন, তখন স্বদেশের ভালোবাসায় অনেকের সাথে তিনিও মক্কায় প্রত্যাবর্তন করেন। মক্কায় এসে দেখেন খবরটি সম্পূর্ণ মিথ্যা। এরপর কিছুদিন মক্কায় অবস্থানের পর নিরাপদে মদীনায় হিজরত করেন। এখানে আউসের সাথে তার দ্বীনী ভাতৃ-সম্পর্ক প্রতিষ্ঠিত হয়।  যুদ্ধে অংশগ্রহণ বদর, উহুদ সহ সকল প্রসিদ্ধ যুদ্ধে তিনি অংশ গ্রহণ করেন। হিজরী ৮ম সনের রবীউল আউয়াল মাসে বনী হাওয়াযিনের একটি দলকে নির্মূলের দায়িত্ব তাকে দেওয়া হয়। এই বনী হাওয়াযিন মদীনা থেকে পাঁচ দিনের দূরত্বে ‘রসসী’ নামক স্থানে তাঁবু স্থাপন করেছিল। শুজা ২৪ জন দুঃসাহসী সৈন্যকে নিয়ে সেখানে উপস্থিত হয়ে, শত্রু বাহিনীকে পরাজিত করে তাদের বিপুল সংখ্যক উট, ভেড়া, বকরী ছিনিয়ে মদীনায় নিয়ে আসেন।  হুদাইবিয়া থেকে প্রত্যাবর্তনের পর মুহাম্মদ  তৎকালীন বিশ্বের অধিকাংশ রাজা বাদশাদের নিকট পত্রসহ দূত পাঠান। রাসূল শুজা ইবনে ওয়াহাবকে একটি পত্র সহ গাসসানীর শাসক হারেস ইবন আবী শিম্‌র আল-গাসসানীর নিকট পাঠান। এই হারেস ছিল দামেশকের নিকটবর্তী ‘গুতা’ স্থানের শাসক।  রাসূল  তাকে যে পত্রটি লেখেন তার প্রথম কয়েকটি বাক্য ছিলো এমনঃ “বিসমিল্লাহির রাহমানির রাহীম। আল্লাহর রাসূল মুহাম্মাদের  পক্ষ থেকে হারেস ইবন আবী শিমরের প্রতি। যারা হিদায়াতের অনুসরণ করে, ঈমান আনে এবং সত্য বলে জানে তাদের উপর সালাম। আমি আপনাকে সেই আল্লাহর প্রতি ঈমান আনার দাওয়াত দিচ্ছি যিনি এক, যার কোন শরীক নেই। এমতাবস্থায় আপনার রাজত্ব বহাল থাকবে।”  হারেস এ দাওয়াত প্রত্যাখ্যান করে। তবে তার মন্ত্রী ‘মুরাই’ ইসলাম গ্রহণ করেন।  মৃত্যু প্রথম খলিফা আবু বকরের খিলাফতকালে ভন্ড নবী মুসাইলামা আল কাজ্জাবের বিরুদ্ধে পরিচালিত যুদ্ধে ইয়ামামার প্রান্তরে শুজা ইবনে ওয়াহাব ৬৩২ খ্রিষ্টাব্দে মৃত্যুবরণ করেন। মৃত্যুকালে তার বয়স হয়েছিল ৪০ বছর। তথ্যসূত্র  বিষয়শ্রেণী:পুরুষ সাহাবা বিষয়শ্রেণী:উহুদ যুদ্ধে অংশগ্রহণকারী সাহাবা বিষয়শ্রেণী:বদর যুদ্ধে অংশগ্রহণকারী সাহাবা বিষয়শ্রেণী:৬৩২-এ মৃত্যু বিষয়শ্রেণী:৬৩৩-এ মৃত্যু বিষয়শ্রেণী:রাশিদুন খিলাফতের ব্যক্তি
জন জ্যাক রাইডার, এমবিই (; জন্ম: ৮ আগস্ট, ১৮৮৯ - মৃত্যু: ৩ এপ্রিল, ১৯৭৭) ভিক্টোরিয়ার কলিংউডে জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অধিনায়কত্ব করেন তিনি।  ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া বুশর‌্যাঞ্জার্সের পক্ষে খেলেন। দলে তিনি মূলতঃ অল-রাউন্ডার ছিলেন। আক্রমণাত্মক ব্যাটিংয়ের অধিকারী জ্যাক রাইডার ড্রাইভে অভিজ্ঞতা প্রদর্শন করেন। তার মিডিয়াম-পেস বোলিং যথেষ্ট কার্যকর ছিল।   খেলোয়াড়ী জীবন  ডন ব্র্যাডম্যানের প্রথম টেস্ট অধিনায়কত্বের সময় তিনিও দলের সদস্য ছিলেন। তার টেস্ট গড় অ্যালান বর্ডারের চেয়েও বেশি। ইংল্যান্ডের বিপক্ষে ৪টি ও দক্ষিণ আফ্রিকার বিপক্ষে ১টি সিরিজে অংশগ্রহণ করেন। তন্মধ্যে ১৯২১-২২ মৌসুমে দক্ষিণ আফ্রিকার বিরুদ্ধে অনুষ্ঠিত সিরিজে তার ব্যাটিং গড় শতাধিক ছিল। ১৯২৪-২৫ মৌসুমে ইংল্যান্ডের বিপক্ষে অপরাজিত ২০১* রান করেন যা তার ব্যক্তিগত সর্বোচ্চ রান। অ্যাডিলেড ওভালে অনুষ্ঠিত ঐ খেলায় তিনি দীর্ঘ সাড়ে ছয় ঘণ্টা ক্রিজে অবস্থান করেন। এ রান সংগ্রহের সময় টমি অ্যান্ড্রুজের সাথে ১৩৪ ও বার্ট ওল্ডফিল্ডের সাথে ১০৮ রানের জুটি গড়েন।   সম্মাননা  স্থানীয় ক্রিকেট দলে দীর্ঘদিনের সম্পৃক্ততার কারণে তিনি 'কলিংউডের রাজা' নামে পরিচিতি পান। ৩৩টি জেলা খেলায় ১২,৬৭৭ রান ও ৬১২ উইকেট দখল করেন। এ রেকর্ডটি অদ্যাবধি অক্ষত রয়েছে। একমাত্র টেস্ট ক্রিকেটার হিসেবে অভিষেক টেস্টের উভয় ইনিংসে দুঃখজনকভাবে রান আউটের শিকার হন। এছাড়াও প্রথম অস্ট্রেলীয় হিসেবে ৫০.০০-এর অধিক ব্যাটিং গড়ের অধিকারী হন। যে-কোন টেস্টের এক ইনিংসে সর্বাধিকসংখ্যক বল মোকাবেলা করার রেকর্ডের অধিকারী তিনি। সাত নম্বরে মাঠে নেমে তিনি ৪৬১ বল খেলেছিলেন।  ১৯৭৭ সালে মেলবোর্ন ক্রিকেট গ্রাউন্ডে অনুষ্ঠিত শতবার্ষিকী টেস্টে সাবেক খেলোয়াড়দের মধ্যে জ্যেষ্ঠতম ছিলেন। ঐ খেলার মাত্র কয়েক সপ্তাহ পর তার দেহাবসান ঘটে।  right|thumb|200px|জ্যাক রাইডারের ব্যাটিংয়ের লেখচিত্র।   তথ্যসূত্র    আরও দেখুন   বিল ব্রাউন  বিল পন্সফোর্ড  অস্ট্রেলিয়া জাতীয় ক্রিকেট দল   বহিঃসংযোগ   অস্ট্রেলিয়ান ডিকশনারি অব বায়োগ্রাফিতে জ্যাক রাইডার  বিষয়শ্রেণী:১৮৮৯-এ জন্ম বিষয়শ্রেণী:১৯৭৭-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:অস্ট্রেলিয়া জাতীয় ক্রিকেট দল নির্বাচক বিষয়শ্রেণী:অস্ট্রেলিয়ার টেস্ট ক্রিকেট অধিনায়ক বিষয়শ্রেণী:অস্ট্রেলিয়ান ক্রিকেট হল অব ফেমে প্রবেশকারী বিষয়শ্রেণী:ভিক্টোরিয়ার ক্রিকেটার বিষয়শ্রেণী:মেলবোর্ন থেকে আগত ক্রিকেটার
পশ্চিম করাচি জেলা () পাকিস্তানের সিন্ধু প্রদেশের করাচি বিভাগের একটি প্রশাসনিক জেলা। এটি করাচির পশ্চিম অংশে অবস্থিত।  ২০০০ সালে জেলাটি বিলুপ্ত ঘোষণা করা হয় এবং ৫টি শহরে বিভক্ত করে গঠন করা হয়:   লিয়ারি শহর  কেমারি শহর  সাইট শহর  বলদিয়া শহর  এবং ওরাঙ্গি শহর  এরপর ২০১১ সালের ১১ জুলাই তারিখে, সিন্ধু সরকার পুনরায় পশ্চিম করাচি জেলা হিসেবে পূর্বের নামে ফিরিয়ে আনা হয়।Karachi’s district status restored, notification issued , Published in The News Tribe on 11 July 2011, Retrieved on 7 August 2012  তথ্যসূত্র  বিষয়শ্রেণী:সিন্ধু প্রদেশের জেলা বিষয়শ্রেণী:করাচির জেলা বিষয়শ্রেণী:পশ্চিম করাচি জেলা
থাম্ব|Arjon kill's joydrhoth জয়দ্রথ () সিন্ধুদেশের রাজা ছিলেন। তার পিতার নাম ছিল বৃদ্ধক্ষত্র। তার সাথে ধৃতরাষ্ট্রের কন্যা দুর্যোধনের বোন দুঃশলার বিবাহ হয়। তাদের পুত্রের নাম সুরথ।http://ltrc.iiit.ac.in/gwiki/index.php/Mahabharata:Jayadratha   দ্রৌপদীকে অপহরণ  পাণ্ডবদের বনবাসের ১২ বছর পূর্ণ হবার দিন পাণ্ডবদের কাম্যকবনে অবস্থানকালে জয়দ্রথ দ্রৌপদীকে দেখে মুগ্ধ হন এবং আশ্রমে পাণ্ডবদের অনুপস্থিতির সুযোগ নিয়ে দ্রৌপদীকে অপহরণ করে পালাতে থাকেন। মূলত পাণ্ডবদের শেষ এক বছরের অজ্ঞাতবাস ভঙ্গ করতে গান্ধার নরেশ শকুনি তাকে দ্রৌপদীকে অপহরণ করতে বলে। এতে পঞ্চপাণ্ডব অজ্ঞাতবাসে প্রকট হবে দ্রৌপদীকে রক্ষা করতে। কিন্তু ওই সময় পাণ্ডবরা মৃগয়া শেষ করে আশ্রমে প্রত্যাবর্তন করে দ্রৌপদীর ধাত্রীর কন্যার নিকট সমস্ত বিষয় অবগত হয়। এরপর পাণ্ডবরা জয়দ্রথের অনুসরণ করে। অর্জুনের সাথে যুদ্ধে জয়দ্রথের সৈন্যরা পরাস্ত ও নিহত হওয়ায় পর তিনি দ্রৌপদীকে রথ থেকে নামিয়ে দিয়ে পালাতে থাকে। কিন্তু ভীম ও অর্জুন তাকে বন্দী করে। ভীম হত্যা করতে উদ্যত হলে যুধিষ্ঠির তাকে বোন দুঃসলার বৈধব্যের কথা মনে করিয়ে দেয় এবং যুধিষ্ঠির ও অর্জুনের অনুরোধে ভীম তাকে হত্যা না করে তার মাথা কামিয়ে ছেড়ে দেয়। ভীম কামানো মাথায় পাঁচটি কেশ স্তম্ভ রেখে দেয় যা পঞ্চপাণ্ডবদের স্মরণ করায়।   তপস্যা  এই অপমানের প্রতিশোধ গ্রহণের জন্য ইনি মহাদেবের তপস্যা করে অর্জুন ভিন্ন সমস্ত পাণ্ডবকে অন্তত একদিনের জন্য জয় করতে পারার বর লাভ করেন। ফলে কুরুক্ষেত্র যুদ্ধে অভিমন্যুকে বধের জন্য দ্রোণ যে চক্রব্যূহ নির্মাণ করেছিলেন, তার দ্বাররক্ষী ছিল জয়দ্রথ। নকুল ও সহদেবকে ইনি পরাজিত করেন, এমনকি প্রবল চেষ্টা করেও ভীম তাকে অতিক্রম করে ব্যুহে ঢুকতে পারেননি এই একদিনের জন্যে। এই চক্রব্যূহ মধ্যে প্রবিষ্ট অভিমন্যু নিহত হন। এই সময় অর্জুন সংসপ্তকদের সাথে যুদ্ধে নিযুক্ত থাকার জন্য ব্যূহ মুখে উপস্থিত হতে সক্ষম হননি। সন্ধ্যাকালে শিবিরে ফিরে অভিমন্যুবধের সংবাদ শুনে অর্জুন প্রতিজ্ঞা করেন যে পরের দিনের সূর্যাস্তের পূর্বেই তিনি জয়দ্রথকে হত্যা করবেন অথবা অগ্নিকুণ্ডে প্রবেশ করে প্রাণত্যাগ করবেন। এই প্রতিজ্ঞার বিষয় জেনে জয়দ্রথ পালানোর চেষ্টা করলে দুর্যোধন ও দ্রোণ তাকে রক্ষা করার প্রতিশ্রুতি দেন। পরদিন জয়দ্রথকে রক্ষার জন্য দ্রোণ প্রথমে একটি শকটব্যূহ রচনা করেন। এই ব্যূহের ভিতরে গর্ভব্যূহ এবং গর্ভব্যূহের মধ্যে সুচীব্যূহের বিন্যাস করেন। পরে উক্ত সুচীব্যূহের মধ্যে বিশাল সৈন্যশ্রেণীর ভিতর জয়দ্রথকে লুকিয়ে রাখেন।   মৃত্যু  অর্জুন যথাসাধ্য চেষ্টা করেও জয়দ্রথের কাছে পৌঁছাতে অসমর্থ হলে কৃষ্ণ যোগবলে চক্রদ্বারা সূর্যকে আচ্ছাদিত করে দেন ফলে দিন থাকতেই সন্ধ্যা সৃষ্টি হলে জয়দ্রথ আত্মপ্রকাশ করে নির্ভয়ে সূর্যাস্ত দেখতে থাকে। তখন কৃষ্ণ অর্জুনকে বলেন যে জয়দ্রথের পিতা বৃদ্ধক্ষত্র জয়দ্রথের জন্মকালে দৈববাণী শুনেছিলেন যে রণস্থলে জয়দ্রথের মুণ্ডুচ্ছেদ হবে, তখন তিনি এই অভিসম্পাত করেন যে যে তার পুত্রের মস্তক ভূলুণ্ঠিত করবে তার মস্তক শতভাগে বিদীর্ণ হবে। যুদ্ধকালে বৃদ্ধক্ষত্র স্যমন্তপঞ্চক দেশের বহির্ভাগে তপস্যা করছিলেন। এই কারণে কৃষ্ণের পরামর্শে অর্জুন কৌতূহলী ও অসতর্ক জয়দ্রথের মাথা এক শরাঘাতে কেটে ফেলেন এবং তা মাটিতে পড়ার আগেই আরও কয়েকটি বাণে মুণ্ডুকে উড়িয়ে নিয়ে গিয়ে উলপাহাড়ীতে সন্ধ্যাবন্দনারত রাজা বৃদ্ধক্ষত্রের কোলে ফেলেন। রাজা বৃদ্ধক্ষত্র না বুঝে উঠে দাঁড়ান। ফলে এই মাথা মাটিতে পতিত হওয়ায় তার নিজের মাথাও শত ভাগে বিদীর্ণ হয়।  তথ্যসূত্র  বিষয়শ্রেণী:প্রাচীন ভারতীয় ঐতিহাসিক চরিত্র বিষয়শ্রেণী:মহাভারতের চরিত্র
দলিত লীগ ইন্ডিয়ান ইউনিয়ন দলিত লীগ (আইইউডিএল) নামেও পরিচিত  ভারতীয় রাজনৈতিক দল এবং ভারতের কেরালায় ভারতীয় ইউনিয়ন মুসলিম লীগের  জাতি শাখা। এটি আইইউএমএল এবং এপি দ্বারা প্রতিষ্ঠিত হয়েছিল। উন্নি কৃষ্ণান, ইউসি রমন, ২০১২ সালের হিসাবে, আইইউডিএল কেরালা ইউসি রমনের রাজ্য সভাপতি, এর রাজ্য সম্পাদক এমপি গোপী এবং রাজ্য কোষাধ্যক্ষ বালান।  মালাবার অঞ্চলের পাঁচটি জেলায় দলিত লীগ সক্রিয়। কেরালার স্থানীয় স্বশাসিত সংস্থাগুলিতে দলিত লীগের প্রতিনিধির সংখ্যা প্রায় ২৫০ জন।   তথ্যসূত্র   বিষয়শ্রেণী:ভারতীয় ইউনিয়ন মুসলিম লীগ বিষয়শ্রেণী:দলিত রাজনীতি বিষয়শ্রেণী:ভারতের রাজনৈতিক দল বিষয়শ্রেণী:কেরলের রাজনৈতিক দল বিষয়শ্রেণী:২০১১-এ প্রতিষ্ঠিত রাজনৈতিক দল বিষয়শ্রেণী:২০১১-এ কেরলে প্রতিষ্ঠিত
ভিভিয়ান বালাকৃষ্ণান (; জন্ম ১৯৬১) সিঙ্গাপুরের একজন রাজনীতিবিদ এবং প্রাক্তন চক্ষু বিশেষজ্ঞ। তিনি ২০১৫ সাল থেকে পররাষ্ট্র বিষয়ক মন্ত্রী হিসেবে দায়িত্ব পালন করছেন। গভর্নিং পিপলস অ্যাকশন পার্টির (পিএপি) একজন সদস্য। তিনি ২০০৬ সাল থেকে হল্যান্ড-বুকিত তিমাহ জিআরসি এর ক্যাশু ওয়ার্ডের প্রতিনিধিত্বকারী সংসদ সদস্য (এমপি)। এর পূর্বে ২০০১ থেকে ২০০৬ সাল পর্যন্ত তিনি হল্যান্ড-বুকিত তিমাহ জিআরসি-এর উলু পান্ডান ওয়ার্ডের দায়িত্বে ছিলেন।  তিনি এর আগে ২০০৫ থেকে ২০০৬ সাল পর্যন্ত বাণিজ্য ও শিল্পের দ্বিতীয় মন্ত্রী, ২০০৫ থেকে ২০১১ সালের মধ্যে কমিউনিটি, যুব ও ক্রীড়া মন্ত্রী, ২০০৬ থেকে ২০০৮ সাল পর্যন্ত তথ্য, যোগাযোগ ও কলা বিভাগের দ্বিতীয় মন্ত্রী এবং ২০১১ থেকে ২০১৫ সাল অবধি পরিবেশ ও জলসম্পদ মন্ত্রী হিসেবে দায়িত্ব পালন করেন। ২০১৪ থেকে ২০১৭ সালে তিনি ছিলেন স্মার্ট নেশন ইনিশিয়েটিভের ভারপ্রাপ্ত মন্ত্রী।   জীবনের প্রথমার্ধ  বালাকৃষ্ণান ১৯৬১ সালে একজন ভারতীয় তামিল পিতা এবং একজন চীনা মায়ের কাছে জন্মগ্রহণ করেন। ন্যাশনাল জুনিয়র কলেজে যাওয়ার আগে ইঙ্গ-চীনা স্কুলে তার প্রাথমিক ও মাধ্যমিক শিক্ষা হয়েছিল। ১৯৮০ সালে জুনিয়র কলেজ থেকে পাশ করার পর, তিনি সিঙ্গাপুরের জাতীয় বিশ্ববিদ্যালয়ে (এনইউএস) চিকিৎসাবিদ্যা পড়ার জন্য রাষ্ট্রপতির বৃত্তি লাভ করেন। তিনি এনইউএস ছাত্র ইউনিয়নের সভাপতি হিসেবে দুই মেয়াদে দায়িত্ব পালন করেন এবং পরবর্তীতে ইউনিয়ন কাউন্সিলের চেয়ারম্যান হিসেবে দায়িত্ব পালন করেন। তিনি চক্ষুবিদ্যায় স্নাতকোত্তর শিক্ষা লাভ করেন এবং ১৯৯১ সালে এডিনবার্গের রয়্যাল কলেজ অফ সার্জনসের ফেলো হন।   চিকিৎসা পেশা  বালাকৃষ্ণান ১৯৯৯ থেকে ২০০২ সাল পর্যন্ত সিঙ্গাপুর সশস্ত্র বাহিনীর দ্বিতীয় কমব্যাট সাপোর্ট হাসপাতালের কমান্ডিং অফিসার ছিলেন।  ১৯৯০ এর দশকে, তিনি সিঙ্গাপুর টেলিভিশনে হেলথ ম্যাটারস সিরিজটি উপস্থাপনা করেছিলেন।   ব্যক্তিগত জীবন  তিনি জয় বালাকৃষ্ণানকে বিয়ে করেছেন, এবং তাদের একটি কন্যা এবং তিন পুত্র রয়েছে। তিনি একজন খ্রিস্টান।   তথ্যসূত্র   বিষয়শ্রেণী:অলিম্পিক অর্ডার গ্রহণকারী বিষয়শ্রেণী:জীবিত ব্যক্তি বিষয়শ্রেণী:১৯৬১-এ জন্ম বিষয়শ্রেণী:সিঙ্গাপুরের জাতীয় বিশ্ববিদ্যালয়ের প্রাক্তন শিক্ষার্থী বিষয়শ্রেণী:পিপলস অ্যাকশন পার্টির রাজনীতিবিদ বিষয়শ্রেণী:চীনা বংশোদ্ভূত সিঙ্গাপুরীয় ব্যক্তি
দালখাই হল ওড়িশার সর্বাধিক জনপ্রিয় লোকনৃত্য  এটি দালখাই নামে পরিচিত কারণ প্রতিটি স্তবকের শুরু এবং শেষের দিকে এই শব্দটি একজন বান্ধবীকে উদ্দেশ্য করে ব্যবহৃত হয়। মূলত এই নৃত্যের মূল বিষয় রাধা এবং কৃষ্ণ, রামায়ণ, মহাভারত, ইত্যাদি। উৎপত্তি এবং নামকরণের কারণ এটি বিভিন্ন উৎসব যেমন ভাইজিউন্তিয়া, ফাগুন পুনি, নুয়াখাই ইত্যাদিতে পরিবেশিত হয়। দালখাইকে “উর্বরতার দেবী” বলা হয়। ‘দালখাই দেবী' হলেন দেবী দুর্গার দৈহিক প্রকাশ’ সাধারণত বিনঝাল, কুদা, মিরধা, সামা ও সম্বলপুর, বলাঙ্গির, সুন্দরগড়, বড়গড় এবং নূয়াপড়া জেলার কয়েকটি উপজাতির যুবতীরা এই নৃত্যে অংশ নেয়। দালখাই নৃত্যের উৎপত্তি পূর্ব ভারতের ওড়িশা রাজ্যের সম্বলপুর জেলা থেকে। এটি ওড়িশার পশ্চিমাঞ্চলের সর্বাধিক জনপ্রিয় নৃত্য রূপ। নৃত্যের সাথে গাওয়া গানের প্রতিটি স্তবকের শুরুতে ও পুরুষরা ‘দালখাই বো!’ শব্দটি উচ্চারণ করে। এই কারণেই নাচটি দালখাই নৃত্য হিসাবে পরিচিত।  নৃত্য মেয়েদের সাথে নৃত্যরত পুরুষরা প্রদর্শনের সময় তাদের সম্বোধন করে এবং তাদের সাথে প্রেমের ভান করে। যে বিষয়গুলির উপর নৃত্য পরিবেশিত হয় সেগুলি হল রাধা ও ভগবান কৃষ্ণের চিরন্তন প্রেমের গল্প, হিন্দু মহাকাব্য রামায়ণ এবং মহাভারতের পর্বগুলি এবং প্রকৃতির বর্ণনা।  সঙ্গীত  নৃত্যের সাথে একটি সমৃদ্ধ সমবেত লোক সংগীত বাজানো হয়, বাদ্যযন্ত্রের মধ্যে থাকে 'ঢোল', 'নিসান' (লোহার ক্ষেত্রে তৈরি একটি বিশাল আকারের ড্রাম), 'তামকি' (একটি ছোট একদিকে বাজানোর ড্রাম, যার ব্যাস ৬ ইঞ্চি এবং দুটি কাঠি দিয়ে বাজানো হয়), 'তাসা' (একদিকের ড্রাম) এবং 'মহুরি'। তবে 'ঢোল' বাদক মেয়েদের সামনে নাচার সময় নৃত্যের তাল নিয়ন্ত্রণ করে।  পোশাক এই নৃত্য রূপের মূল বিষয়বস্তু হল রাধা ও কৃষ্ণের প্রেম কাহিনী, রামায়ণ এবং মহাভারত। মহিলা ও মেয়েরা রঙ বেরঙয়ের সম্বলপুরি শাড়ি পরে। তারা কাঁধে একটি স্কার্ফ বেঁধে রাখে এবং তার উভয় প্রান্তটি হাতে ধরে রাখে। মেয়েরা গলার হার, চুড়ি ইত্যাদি বিভিন্ন ঐতিহ্যবাহী গহনা পরে সাজ সম্পূর্ণ করে।  তথ্যসূত্র  বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতীয় সংস্কৃতি বিষয়শ্রেণী:ভারতীয় লোকনৃত্য
কেরল কংগ্রেস (জাতীয়তাবাদী) হল ভারতের কেরলে একটি রাজ্য-স্তরের রাজনৈতিক দল। এটি ১১ মার্চ ২০১৪-এ কেরল কংগ্রেস (এম) থেকে বিভক্ত হয়ে গঠিত হয়েছিল। এর নেতা কুরুভিলা ম্যাথিউস।  দলটি ২০১৪ সালের ভারতীয় সাধারণ নির্বাচনে ভারতীয় জনতা পার্টির নেতৃত্বাধীন জাতীয় গণতান্ত্রিক জোটের সাথে জোটবদ্ধ হয়ে প্রতিদ্বন্দ্বিতা করেছিল, যেখানে নোবেল ম্যাথিউ কোট্টায়াম লোকসভা কেন্দ্রে দাঁড়িয়েছিলেন।   কেরল কংগ্রেসে (জাতীয়তাবাদী) বিভক্তি এবং বিজেপির সাথে একীভূত  কেরল কংগ্রেস (জাতীয়তাবাদী) ২০১৬ সালে দুটি দলে বিভক্ত হয়। বিভক্ত দলের একটির নেতৃত্বে ছিলেন নোবেল ম্যাথিউ এবং অন্য দলের নেতৃত্বে ছিলেন কুরুভিলা ম্যাথিউস।  ২৪ জানুয়ারি ২০১৬-এ দলের চেয়ারম্যান নোবেল ম্যাথু কেরল কংগ্রেসের (জাতীয়তাবাদী) তার শাখাকে ভারতীয় জনতা পার্টির সাথে একীভূত করেন বিজেপি কেরলের রাজ্য সভাপতি কুম্মানম রাজশেখরনের উপস্থিতিতে আয়োজিত একীকরণ অনুষ্ঠানে।  কুরুভিলা ম্যাথিউসের নেতৃত্বাধীন কেরল কংগ্রেস (জাতীয়তাবাদী) এখনও জাতীয় গণতান্ত্রিক জোটের সাথে রয়েছে।   তথ্যসূত্র   বিষয়শ্রেণী:২০১৪-এ প্রতিষ্ঠিত রাজনৈতিক দল বিষয়শ্রেণী:জাতীয় গণতান্ত্রিক জোটের সদস্য দল বিষয়শ্রেণী:কেরল কংগ্রেসের বিচ্ছিন্ন দল বিষয়শ্রেণী:ভারতীয় জাতীয়তাবাদী রাজনৈতিক দল বিষয়শ্রেণী:২০১৪-এ কেরলে প্রতিষ্ঠিত বিষয়শ্রেণী:কেরলের রাজনৈতিক দল
বীর মুক্তিযোদ্ধা মোহাম্মদ সাহাবুদ্দিন চুপ্পু বিনোদন পার্ক পাবনা জেলা শহরের জুবিলি ট্যাঙ্ক এলাকায় অবস্থিত একটি উদ্যান ও বিনোদন কেন্দ্র।  পাবনা পৌরসভা এর উদ্যোগে ২০২০ সালে এই পার্কটি স্থাপন করা হয়। বাংলাদেশের সাবেক দুদক কমিশনার ও কেন্দ্রীয় আওয়ামী লীগের উপদেষ্টা পরিষদের সদস্য এবং বাংলাদেশের ২২ তম রাষ্ট্রপতি মোহাম্মদ সাহাবুদ্দিন চুপ্পুর নামে এটির নামাকরণ করা হয়।  ইতিহাস  অবকাঠামো  আরো দেখুন  সাফিনা পার্ক  ভুবনমোহন পার্ক  শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা  তথ্যসূত্র  বিষয়শ্রেণী:বাংলাদেশের উদ্যান বিষয়শ্রেণী:পাবনা জেলার দর্শনীয় স্থান
পণ্ডিত শুভঙ্কর বন্দ্যোপাধ্যায় (২০ আগস্ট ১৯৬৬ - ২৪ আগস্ট ২০২১) ছিলেন প্রখ্যাত ভারতীয় বাঙালি সঙ্গীতজ্ঞ।  তিনি  হিন্দুস্তানি শাস্ত্রীয় সংগীতের ফারুকাবাদ ঐতিহ্য তথা ঘরানার সংগতিয়া বা তবলাবাদক ছিলেন।    জীবনী  শুভঙ্কর বন্দ্যোপাধ্যায়ের জন্ম ১৯৬৬ খ্রিস্টাব্দের ২০ আগস্ট কলকাতায়। অতি অল্প বয়সেই তার সঙ্গীতের প্রতি আগ্রহ জন্মেছিল। তার সেই প্রেরণার উৎস ছিলেন গায়িকা ও গীতিকার মাতা কাজলরেখা বন্দ্যোপাধ্যায় যিনি সুচিত্রা মিত্র ও সুকৃতি সেনের ছাত্রী ছিলেন। তিনি শারীরিক প্রতিবন্ধকতার মধ্যেও নিজের শিল্পীসত্তা অটুট রেখে সন্তানের প্রতিভা বিকাশে সহায়তা করেন। উস্তাদ জাকির হুসেনের সঙ্গে তাদের পারিবারিক সখ্যতা ছিল। তার সঙ্গীতের প্রাথমিক তালিম হয় বারাণসী ঐতিহ্যের পণ্ডিত মানিক দাসের কাছে। তারপর শিক্ষা নেন ফারুকাবাদ ঘরানার উস্তাদ কেরামতুল্লা খাঁ সাহেবের শিষ্য পণ্ডিত স্বপন শিবের কাছে।  পণ্ডিত শুভঙ্কর বন্দ্যোপাধ্যায় দেশে-বিদেশে বহু অনুষ্ঠানে নামী শিল্পীদের সঙ্গে যোগ্য সঙ্গত করে প্রশংসা ও খ্যাতি অর্জন করেন। বাজিয়েছেন পণ্ডিত হরিপ্রসাদ চৌরাসিয়া, পণ্ডিত রবিশঙ্কর, শিবকুমার শর্মা, আমজাদ আলি খান, এম বালমুরলীকৃষ্ণ, বিরজু মহারাজ, উস্তাদ রশিদ খানের সঙ্গে। তার একক পরিবেশনাও ছিল বহু অনুষ্ঠানে। বর্তমান প্রজন্মের তবলিয়াদের মধ্যে তিনি স্বতন্ত্র স্থান অধিকার করে নিয়েছিলেন।  অগণিত ছাত্রছাত্রীদের কাছে শিক্ষক হিসাবে জনপ্রিয় ছিলেন তিনি।  ১৯৯৮ খ্রিস্টাব্দে পণ্ডিত শুভঙ্কর বন্দ্যোপাধ্যায়ের মা কাজলরেখা দেবী প্রয়াত হন। মায়ের নামে কলকাতায় গড়ে তোলেন 'কাজলরেখা মিউজিক ফাউন্ডেশন'।   জীবনাবসান  পণ্ডিত শুভঙ্কর বন্দ্যোপাধ্যায় ২০২১ খ্রিস্টাব্দের জুন মাসে করোনায় আক্রান্ত হন, যদিও তিনি করোনার ভ্যাকসিনের দুটি ডোজ নিয়েছিলেন। দু-মাস তিনি কলকাতার এক নামী সুপার স্পেশালিটি হাসপাতালে ভর্তি ছিলেন। শারীরিক অবস্থার অবনতি হলে তাকে একমো সাপোর্টে রাখা হয়েছিল। কিন্তু ২৫ আগস্ট বুধবার দুপুরে তিনি শেষ নিঃশ্বাস ত্যাগ করেন। তার স্ত্রী হলেন নিবেদিতা বন্দ্যোপাধ্যায়। তাদের এক পুত্র আর্চিক এবং এক কন্যা হলেন আহিরী।   আরো দেখুন    যোগেশ সামসি  কুমার বসু  স্বপন চৌধুরী  অনিন্দ চ্যাটার্জি  জাকির হোসেন   তথ্যসূত্র    বহিঃসংযোগ   বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:তবলা বাদক বিষয়শ্রেণী:হিন্দুস্তানি বাদ্যযন্ত্রী বিষয়শ্রেণী:কলকাতার সঙ্গীতজ্ঞ বিষয়শ্রেণী:২০২১-এ মৃত্যু বিষয়শ্রেণী:১৯৬৬-এ জন্ম
লুত ইবনে হারান (لوط, Lūṭ), যিনি সচরাচর হযরত লুত  নামে অভিহিত, বাইবেল  এবং  কুরআনে উল্লেখিত আল্লাহ প্রেরিত একজন পয়গম্বর যাকে সদোম ও গোমোরাহ নামক শহরদ্বয়ের অধিবাসীদের নবী হিসেবে নিযুক্ত করা হয়েছিল। তিনি ছিলেন নবী ইব্রাহীমের আপন ভাতিজা। ইব্রাহীমের সঙ্গে তিনি কেনানে চলে আসেন। সেখানেই তার উপর নবুয়াতের দায়িত্ব অবতীর্ণ হয়। Hasan, Masudul. History of Islam.পবিত্র কুরআনে বর্ণিত ২৫ জন নবীর মধ্যে ইসলামের একজন নবী যাকে সমকামিতায় লিপ্ত থাকা স্বীয় জাতির সতর্ককারী হিসেবে আল্লাহ তাআলা নিয়োজিত করেছিলেন। সমকামিতা ত্যাগ না করায় তারা আল্লাহর আযাবে সমূলে ধ্বংস হয়েছিলো।   কুরআনের বর্ণনানুসারে লূত (আঃ) এবং তার সম্প্রদায়ের কাহিনী  পবিত্র কুরআনে ১৫,২৬,২৯ এবং ৬৬ নম্বর সূরাসমূহের বিভিন্ন অংশে লূত (আঃ) এর কাহিনী বর্ণনা করেন।   লূত (আঃ) এর জাতি পার্থিব উন্নতির চরম উৎকর্ষে পৌছে যাওয়ার কারণে বিলাসিতার অতিশয্যে সীমালঙ্ঘনের দিক দিয়ে তাদের পূর্বের গযবপ্রাপ্ত জাতিগুলোকেও ছাড়িয়ে গিয়েছিল। লূত (আঃ) এর জাতি ব্যভিচার ও অজাচার তো করতোই, তার উপর সমকামিতার মত চরম সীমালঙ্ঘনও তারাই প্রথম শুরু করে, যা তাদের পূর্বে কেউ কখনো করে নি; উপরন্তু, তারা এর ফলে বিন্দুমাত্র অনুতপ্ত না হয়ে গর্ব ভরে তা সমাজে প্রকাশ করে বেড়াত এবং প্রকাশ্যে ও নির্লজ্জভাবে এসব নিষিদ্ধ কাজগুলো করত। এজন্য আল্লাহ তা'আলা লূত (আঃ) কে তার জাতির জন্যে সতর্ককারী নবী হিসেবে মনোনীত করলেন এবং আল্লাহ তা'আলা নির্দেশে তাদেরকে এসব কাজ থেকে বিরত থাকতে বললেন। তিনি দীর্ঘ সময় ধরে সতর্ক করার পরও যখন তাদের পরিবর্তন হল না তখন আল্লাহ তা'আলা চূড়ান্ত বিপর্যয়ের মাধ্যমে সমগ্র এলাকা উল্টিয়ে দেন, আকাশ থেকে একাধারে বৃষ্টি ও পাথর বর্ষণ করে সমগ্র জাতিকে সমুলে নিশ্চিহ্ন করে দেন। বর্ণিত আছে, বর্তমান মৃত সাগর বা ডেড সি হল লূত (আঃ) এর জাতির সেই বাসস্থান, যেখানে তাদের ধ্বংস করা হয়েছিলো।   লূত (আঃ)-এর স্ত্রী‘র অবস্থা  লূত (আঃ) এর স্ত্রী কুরআনে সীমালঙ্ঘনকারীদের অন্তর্ভুক্ত হিসেবে বর্নিত হয়েছে। কুরআনের বর্ণনা অনুযায়ী সডোম ও গোমরাহ অঞ্চলের অধিবাসীদের সঙ্গে তার মৃত্যু হয়।।   বাইবেল-এর বর্ণনানুসারে লূত-এর কাহিনী  বাইবেলেও লূত (আঃ) এর  কাহিনী পাওয়া যায়। Genesis 19:4-9-King James Version (KJV) তবে জেনেসিস, ১৯ অধ্যায় (আয়াত ৪ - ৯) এর অতিরিক্ত কিছু কাহিনী (তার কন্যাদের সংশ্লিষ্ট) নির্ভরযোগ্য তথ্যসূত্রের (অর্থাৎ বাইবেলের তথা জেনেসিসের নির্ভেজাল সংস্করণ) অভাবে বিতর্কিত হয়ে আছে। তাই লভ্য বাইবেলের (জেনেসিস, ১৯ অধ্যায়) বর্ণনা ইসলামে সর্বাংশে গ্রহণ করা হয়নি।   বহিঃসংযোগ   ডঃ আসাদুল্লাহ আল-গালিবের নবীদের কাহিনী বইয়ে লূত (আঃ) এর কাহিনী জেনেসিস-এ বিবৃত কাহিনী   তথ্যসূত্র   বিষয়শ্রেণী:ইসলামের নবি বিষয়শ্রেণী:কুরআনের নবী বিষয়শ্রেণী:এলজিবিটিকিউ ও ইসলাম
This template is not blank, it adds a little icon in the top-right corner. See?  This template adds your username to :Category:Wikimedia Commons administrators.   ব্যবহার  Place  anywhere on your user page.  This icon is based on . {{CommonsAdministrator topicon | nocat = yes         = disables the automatically added category (default = no) }}   আরও দেখুন   Wikipedia:Administrators  Wikipedia:User access levels  Wikipedia:Wikimedia Commons
right|thumb|প্যানজিয়া প্যানজিয়া বা মহাভূখণ্ড (রোমান হরফ: Pangea) প্রাগৈতিহাসিক পৃথিবীর একটি অতিমহাদেশ। এটি প্যান্থালাসা (Panthalassa) নামক একটিমাত্র মহাসাগর দ্বারা বেষ্টিত ছিল।   আজ থেকে ১১০ কোটি বছর পূর্বেও পৃথিবীতে একটিমাত্রই মহাদেশ ছিল, যার নাম রোডিনিয়া। ৭৫ কোটি বছর পূর্বে এটি ভেঙে যায় এবং কিছু অংশ দক্ষিণ গোলার্ধে চলে আসে। মহাদেশগুলো টেকটোনিক প্লেটের উপর অবস্থিত যারা চলমান। এই গতিই রোডিনিয়ার ভগ্নাংশগুলোকে আবার একত্র করে প্রায় ৩০ কোটি বছর পূর্বে গঠন করেছিল প্যানজিয়া, তবে এটি পুরোপুরি গঠিত হয় আনুমানিক ২৭ কোটি বছর পূর্বে।Pangea, Encyclopedia Britannica ২০ কোটি বছর পূর্বে অবশ্য প্যানজিয়া ভেঙে উত্তরে লরেশিয়া ও দক্ষিণে গন্ডোয়ানা নামের দুটি অতিমহাদেশ গঠিত হয়। ১৮ কোটি বছর পূর্বে জুরাসিক যুগের শুরুর দিকেই গন্ডোয়ানার পূর্বাংশ আলাদা হয়ে যায়, যার অন্তর্ভুক্ত ছিল বর্তমান মাদাগাস্কার, ভারতীয় উপমহাদেশ, অস্ট্রেলিয়া ও অ্যান্টার্কটিকা। ১৩ কোটি বছর আগে পশ্চিম গন্ডোয়ানাও আবার দুই ভাগে ভাগ হয়ে যায়- এবার পূর্বের অংশটি হয় আফ্রিকা আর পশ্চিমেরটি দক্ষিণ আমেরিকা। এরপর ৯ কোটি বছর পূর্বে মাদাগাস্কার ভারতকেও ছেড়ে দেয়, হয়ে ওঠে একটি স্বাধীন দ্বীপ। মাদাগাস্কারের বন্ধন থেকে মুক্তি পেয়ে ভারত এশিয়ার দিকে এগোতে শুরু করে।Stanley, Steven (1998). Earth System History. USA. pp. 386–392. thumb|left|প্যানজিয়া থেকে আধুনিক মহাদেশগুলোর ভাঙন ও তাদের অবস্থান প্রকৃতি  ধারণার উৎপত্তি "প্যাঞ্জিয়া" নামটি প্রাচীন গ্রীক শব্দ "প্যান" (πᾶν, সমস্ত, পুরো, সবকিছু) এবং "গাইয়া" (Γαῖα, মা এর মৃত্তিকা, জমি, পৃথিবী) থেকে উদ্ভূত। "পেনজিয়া" শব্দটির নিখুঁত বাংলা অনুবাদ করলে এর অর্থ দাঁড়াবে "মহাভূখণ্ড"। ১৫৯৬ সালে আব্রাহাম অর্টেলিয়াস সম্ভবত প্রথমে প্রস্তাব দেন যে মহাদেশগুলি একসময় ছিল একত্রিত এবং পরে পৃথক হয়ে গেছে। মহাদেশগুলি একসময় একটি সংলগ্ন স্থলভাগ গঠন করেছিল এই ধারণাটি কন্টিনেন্টাল ড্রিফটের বৈজ্ঞানিক তত্ত্বের উৎপাদক আলফ্রেড ওয়েগনার কর্তৃক ১৯১২ সালের জার্মান ভাষায় লিখিত তিনটি একাডেমিক জার্নাল নিবন্ধ "ডাই এন্টস্টেহুং ডের কনটিনেন্টে" (মহাদেশের উৎপত্তি) শিরোনামে প্রমাণ সহকারে অনুমান করা হয়েছিল। তিনি ১৯১৫ সালে একই শিরোনামের তার বইটিতে তার এই অনুমানের উপর আরও বিস্তারিত আলোচনা করেন, যেখানে তিনি মত দেন যে, ভেঙে গিয়ে বর্তমান অবস্থানে চলে যাওয়ার আগে সমস্ত মহাদেশ একটিমাত্র মহাস্থলভাগ গঠন করেছিল, যাকে তিনি "আরকন্টিনেন্ট" বলে অভিহিত করেন। এরও আরো অনেক আগে ৬০০ খ্রিস্টাব্দের দিকে পবিত্র কুরআনের কয়েকটি আয়াতে এই ঘটনা সম্পর্কে সর্বপ্রথম ধারণা পাওয়া যায়।পবিত্র কুরআনের প্যাঞ্জিয়া সম্পর্কিত আয়াত সমূহ: ১৩:০৩, ১৫:১৯, ৫০:০৭ এবং ৮৮:১৯-২০।  প্যাঞ্জিয়া সম্পর্কিত পবিত্র কুরআনের উদ্ধৃতি সমূহ:   তথ্যসূত্র    বহিঃসংযোগ    ইউএসজিএস রূপরেখা   প্যালিওম্যাপস-এ ট্রায়াসিক যুগে প্যানজিয়ার মানচিত্র  বিষয়শ্রেণী:পৃথিবীর ভৌগোলিক ইতিহাস বিষয়শ্রেণী:ঐতিহাসিক মহাদেশ বিষয়শ্রেণী:ভূত্বকীয় পাতগঠন প্রক্রিয়া